runetrust/blame-folketinget-dk huggingface dataset:
Pernille Rosenkrantz-Theil (S), 2020-05-06:
Men det, som det her handler om, er jo et samlet smittetryk, og der er det egentlig min opfattelse af ungdommen – om end de lider under det her, det er der slet ikke nogen tvivl om – at de har udvist en meget, meget udbredt grad af ansvarlighed.
Astrid Krag (S), 2017-05-05:
Kvindernes adgang til vores demokrati kom jo heller ikke af sig selv; tværtimod måtte der kæmpes hårdt og længe mod en grundlæggende opfattelse af, at manden selvfølgelig talte for kvinden, og at kvinder slet ikke kunne håndtere at være en del af det politiske liv.
Jens Rohde (KD), 2021-05-20:
I den retning giver forslaget fornuft, men sådan som ministeren udlægger det, og sådan som ministeren har læst det, ligesom jeg læste det, så giver det ikke meget mening i mit hoved, men der er jo sådan set kun hr. Sikandar Siddique, der kan afklare det for os.
Pia Adelsteen (DF), 2014-02-26:
Og jeg har følgende spørgsmål: Hvis det forudsættes, at Danmark tilslutter sig EU's fælles patentdomstol, kan ministeren så garantere, at en lille dansk virksomhed, der måtte have søgt og fået et EU-enhedspatent, kan tage en eventuel patentretstvist ved en dansk domstol og ikke risikerer at skulle føre sagen ved eksempelvis en rumænsk eller græsk domstol?
Maja Panduro (S), 2013-05-31:
Vi gør faktisk en indsats for, at børns chancer ikke skal være afhængige af, hvad for et hjem de kommer fra, og hvor de er født og vokset op; vi ændrer sundhedsvæsenet, sådan at det, der er bestemmende for, hvor lang tid man lever, ikke skal være, hvilken uddannelse man har, eller hvor høj en indtægt man har; vi ændrer beskæftigelsesindsatsen, sådan at vi bevæger os væk fra den tro, at hvis man tager nok penge fra folk eller sender dem i tilstrækkelig mange latterlige aktiveringskurser, hvor de skal bygge spaghettitårne, bliver de sikkert på et tidspunkt trætte nok af det til, at de tager sig sammen.
Anders Fogh Rasmussen (V), 1999-05-27:
Hvis det er ren skattespekulation, som hr. Frank Aaen antyder, ja, så synes jeg selvfølgelig ikke, det er godt, men jeg har ikke noget grundlag for at tro, at det forholder sig sådan. Hr. Christian Jensen spørger, hvad vi vil gøre for erhvervslivet.
Peder Hvelplund (EL), 2023-04-13:
Funktionærloven, som vi kender den, er jo dækkende for store dele af det danske arbejdsmarked, og derfor vil vi også bede ministeren redegøre for, hvorfor ministeren mener, at denne forbedring for almindelige lønmodtagere ikke skal omfatte de folk, der er dækket af funktionærloven.
Sophie Hæstorp Andersen (S), 2012-10-26:
Det giver en hurtig udredningsret kombineret med, at når man ved, hvad man fejler, er der nogle, der venter lidt længere, og det er dem, der er mindst syge, for at vi til gengæld kan bruge ressourcerne, prioriteringerne, lægerne, sygeplejerskerne på at tage os af dem, som er mest syge.
Jens Henrik Thulesen Dahl (DD), 2023-04-14:
Jeg var til en sundhedskonference, som KL holdt i Odense her den anden dag, og der blev det understreget – mange gange – at et stort problem i forhold til at få samarbejdet mellem kommuner og sygehuse til at køre er, at der jo er enorm forskel på, hvad kommunerne kan levere på sundhedsområdet.
Per Clausen (EL), 2005-03-31:
Den anden er jo, at hvor amterne faktisk har opfattet det her med naturbeskyttelse som en relativt vigtig opgave – det kan også hænge sammen med, at det er en af de få vigtige opgaver, som amterne har beskæftiget sig med og lagt vægt på – så er det helt klart, at det i kommunerne vil få en anden placering.
Thomas Jensen (S), 2011-11-24:
Dermed har hr. Lars Løkke Rasmussen jo også hældt Socialdemokraterne og SF's boligpakke ned ad brættet, for forudsætningen for, at vi kunne gennemføre sådan en pakke, var selvfølgelig, at vi skulle finansiere den med stigende skatter og afgifter, og det ville Venstre jo ikke være med til.
Karsten Lauritzen (V), 2012-06-13:
Lovforslaget repræsenterer et kompromis med det, der efter min opfattelse var intentionerne i grundlovens § 72, og det er ikke et kompromis, der er berettiget i forhold til effekten af at give SKAT de her øgede beføjelser, og jeg har derfor tænkt mig at bruge min ret til at stemme imod.
Birthe Rønn Hornbech (V), 1998-11-12:
Når jeg konkret bliver spurgt om hr. Arne Melchior og andre er blevet registreret for Sydafrikarejser, jamen det kan jeg jo i sagens natur ikke svare på. Men jeg tror og håber, at med den åbenhed, der allerede blev lagt frem, da Politiets Efterretningstjeneste gav sin redegørelse i foråret, som jo var udtryk for et nybrud med langt større åbenhed, og med de instrukser, vi har fået - jamen med den stil tror jeg også, der er mange myter, som nu kan blive aflivet i Retsudvalget, når justitsministeren svarer på vores spørgsmål.
Kristian Thulesen Dahl (DF), 2005-12-14:
Vi underkender overhovedet ikke de problemer, der rejses, men vi siger, at det ikke er det rigtige tidspunkt, og derfor har vi jo taget initiativ til, at der nu over det kommende år, hvor kontanthjælpsloftet så fortsætter, skal laves en undersøgelse sideløbende med, at det fortsætter, for at se, om det i en tid, hvor ledigheden er faldende, hjælper folk ud på arbejdsmarkedet.
Kim Behnke (FP), 1998-01-29:
Når Fremskridtspartiet tilbage i 1991 i Folketingets Europaudvalg anbefalede den danske regering at gå ind for at stoppe for det toldfri salg, var begrundelsen jo den, som vi har været inde på flere gange under formiddagens debat, at forudsætningen var, at de danske afgifter skulle sættes ned.
Pernille Rosenkrantz-Theil (EL), 2003-02-27:
Til det her med, at det skal være op til arbejdsmarkedets parter at forhandle det her igennem, vil jeg for det første gerne sige, at vi aldrig nogen sinde bare tilnærmelsesvis havde fået ligeløn i det her land, hvis det ikke var, fordi der var blevet lavet en lovgivning.
Per Clausen (EL), 2013-11-05:
Så et eller andet sted er jeg måske meget godt tilfreds med, at jeg den her gang ikke behøver at tage stilling til, om man skal gøre det ene eller det andet i det store spørgsmål, men kan nøjes med at sige, at muligheden for at vælge det ene eller det andet stadig eksisterer, også når vi har vedtaget det her lovforslag.
Mette Hjermind Dencker (DF), 2015-02-04:
Hvis vi skal se lidt mere overordnet på det her, så er de områder, som jo bliver ramt af, at havet æder dem op, sjovt nok ofte nogle områder, der i forvejen er meget sårbare rent økonomisk – f.eks. vores økommuner eller kommuner ud til kysten, der i forvejen er landkommuner eller yderkommuner.
Birgitte Vind (S), 2019-10-25:
For at metoden med gavekort skal have en gavnlig effekt, er det selvfølgelig også nødvendigt, at vi sikrer, at gavekortets værdi ikke fradrages i forsørgelsesydelse eller andre indkomstafhængige offentlige ydelser, ligesom det foreslås, at gavekortets beløb skal være skattefritaget.
Aase D. Madsen (DF), 2000-11-16:
Jamen så vil jeg gerne spørge fru Svanholt, om man så ikke i stedet for at lade vindmølleellen ryge ud af landet til en billig penge, i stedet for at nedsætte produktionen på kraftværkerne så kunne sige: Jamen lad kraftværkerne køre stabilt og så lad os lukke for vindmøllerne, de kører alligevel, som vinden blæser.
Hans Christian Schmidt (V), 2003-01-29:
Miljøministeriet har, som det fremgår af justitsministerens besvarelse af 14. januar 2003 af spørgsmål nr. S 415, oplyst, at de pågældende midler hidrører fra en årlig overførsel på 37 mio. kr., der blev etableret i forbindelse med vedtagelsen af lov nr. 416 af 14. juni 1995 om afgift af bekæmpelsesmidler, der førte til bortfald af den hidtidige 3 pct.-afgift af engrosværdien af bekæmpelsesmidler. Der er således ikke længere tale om en egentlig formålsbestemt afgift, og da de almindelige regler om disponering af finanslovbevillinger indebærer, at en finanslovbevilling giver en ret, men ikke en pligt til at anvende bevillingen, besluttede jeg i enighed med Finansministeriet, at de omhandlede 8,1 mio. kr. udisponerede midler under bekæmpelsesmiddelordningen ikke blev videreført for 2001-2002.
Sophie Løhde (V), 2017-05-11:
Det, at vi nu får ryddet lidt op i det her system på baggrund af de erfaringer, der løbende har været, vil jo alt andet lige betyde, at de godt og vel 30.000 borgere, som i dag har en midlertidig fritagelse, nu også vil modtage et brev om, at de får en permanent fritagelse.
Roger Courage Matthisen (ALT), 2019-03-26:
Hun er en meget begavet kvinde og jurist og vil rigtig gerne være i bestyrelse, men oplever så selv gang på gang at blive forbigået, og som Venstrekvinde tror hun stadig på Venstre, men hun har ændret holdning i forhold til kvoter, fordi hun kan se, at det er hendes køn, som skaber en barriere, for selv om hun er driftig og dygtig i sin karriere som jurist, bliver hun forbigået på grund af sit køn.
Astrid Krag (S), 2024-02-20:
Vi har en fælles optagethed af det her, som jeg synes er utrolig ordentlig og meget lidt polemisk, og som handler om, hvordan vi får den bedste skole, og også om, hvordan vi sikrer, at vi får en skole, hvor man i højere grad kan have en stærk ledelse og stærk lokal indflydelse, også fordi vi tror på, at det er sådan, vi får flest unge ud i den anden ende, som både kan læse, skrive og regne ordentligt, men som også har alt det andet med sig, som man skal have, når man er færdig i vores fælles skole.
Poul Qvist Jørgensen (S), 2002-10-23:
Jeg skal så også orientere om, at de betænkeligheder, vi gav udtryk for i forhold til lovforslaget, dem har vi fortsat, og de relativt få svar, Kulturudvalget nåede at få inden for fristerne, er ikke tilstrækkelige til, at vi bare nu kan give grønt lys.
Carina Christensen (KF), 2004-03-30:
Oven i alle disse gode initiativer foreslår vi en forsøgsordning med salg af almene boliger, og det er en ordning, som vi i Det Konservative Folkeparti venter os utrolig meget af. Helt overordnet vil forslaget betyde, at lejerne i de almene boliger får langt større valgfrihed, end de hidtil har kendt til.
René Christensen (DF), 2020-04-28:
Som de tidligere ordførere har sagt, går det her forslag selvfølgelig ud på at bakke op om de danske frøproducenter, og det er jo rigtigt, som det også blev sagt af Venstres ordfører, at der er vi faktisk verdensførende, og derfor giver det jo også mening, at vi også udnytter den position til at give mulighed for åben konkurrence i et land som Danmark.
Simon Kollerup (S), 2020-05-06:
Mange sommerhusejere har udlejet deres sommerhuse til udenlandske gæster i den kommende tid, og det er meget naturligt, at sommerhusejerne gerne vil vide, om de udenlandske gæster får mulighed for at komme på besøg, eller om det vil være bedre at prøve at leje sommerhuset ud til danske gæster til sommer.
Ebbe Kalnæs (CD), 2000-02-04:
Det, der er det afgørende, er altså, at vi sørger for at kombinere de her ting, og at vi bruger førertrøjen til at være med til at påvirke, til at være med til at sætte proces i det, men at vi lader være med at snøre til og lukke af, før vi dog har nået et resultat sammen med EU så langt som muligt.
Sophie Løhde (V), 2010-11-05:
Men selv om lovforslaget ikke er groet i baghaven hos KL, vil vi dog gerne i Venstre kvittere for KL's tilfredshed med, som det fremgår af høringssvaret, at der i lovforslaget lægges op til, at der vedtages en 2-årig overgangsperiode til afvikling af Momsfondets aktiviteter, sådan at afviklingen sker på en smidig og ordentlig måde.
Martin Lidegaard (RV), 2016-01-28:
Det første, jeg tænker på, er hele indsatsen mod ekstremisme og terror, hvor jeg godt også fra min egen tid som udenrigsminister kan genkende de bidrag, der er beskrevet her, men hvor jeg synes, at der meget mangler, for nu at sige det pænt, en redegørelse for de spor i koalitionens arbejde mod ISIL, som ikke handler om militære indsatser eller stabiliseringsindsatser.
Karen Hækkerup (S), 2007-12-13:
Da jeg læste det, fik jeg det lidt sådan, at jeg synes, man skal afholde sig fra aldersdiskrimination både i den ene og i den anden ende af skalaen, og derfor vil Socialdemokraterne gerne bede ministeren forholde sig til, om hun støtter den udtalelse, at man kan være for ung til at være mægler.
Henrik Sass Larsen (S), 2006-10-05:
Statsministeren har sagt det, finansministeren har sagt det, og beskæftigelsesministeren har sagt det: Målet for regeringen er, at den offentlige vækst år efter år ligger lavere end den private vækst, således at den samlede andel af de offentlige serviceudgifter falder fra år til år.
Kristian Jensen (V), 2000-04-26:
Én idé kunne være den, hr. Kim Behnke kom ind på, men der er mange andre. Jeg synes, at det er ting, som vi skal overveje, for der er, som hr. Kim Behnke jo nok ved, en række partier, som står sammen om aftalen om fordelingen af tipsmidler og også om, hvordan de tipsmidler opkræves.
Lars Barfoed (KF), 2003-09-09:
Derfor er det også tilfredsstillende, at det er lykkedes at foretage omlægninger, der tilvejebringer 4,1 mia. kr. over de kommende år til forskningen, så den nedgang i forskningsbevillingerne, der var udsigt til, nu bliver genoprettet. Der skabes med finanslovforslaget sikkerhed for, at der i årene frem til 2007 er 9,5 mia. kr. årlig til den offentlige forskningsindsats.
Birthe Skaarup (DF), 2007-03-27:
Dansk Folkeparti synes, at vi, da vi i sin tid fik indført en god ordning – netop det, at de hørehæmmede fik tilskuddet til høreapparater med til en privat klinik, fordi ventetiderne hos det offentlige var alt for lange – var nået et skridt videre.
Villy Søvndal (SF), 2005-06-15:
Jeg synes, at det med statsministerens eget udtryk er lidt slapt, at man ikke i højere grad bidrager med ideer i den her fase, hvor det er vigtigt at komme videre med det europæiske samarbejde for ikke at efterlade et indtryk, der kan betyde, at mange af de gode ting i det europæiske samarbejde går tabt.
Joachim B. Olsen (LA), 2014-06-02:
Det, der umiddelbart kan undre, er, at selv om der står maj måned 2014 på både denne energiredegørelse og regeringens vækstplan, har energiministeren ikke fundet anledning til at fortælle Folketinget, at man i et andet ministerium har lagt planer om en lempelse af PSO'en med i alt 5,8 mia. kr. frem til 2020.
Ole Birk Olesen (LA), 2019-11-15:
Nu har ministeren vist ikke tidligere været skatteordfører, og derfor er det måske ministeren ubekendt, at det er første gang her i salen, at Skatteministeriet opgør et provenu af lukning af skattehuller, og derfor kræver det jo en forklaring, og hvis ikke skatteministeren kan give den forklaring – hvilket man kunne forstå på det, skatteministeren sagde om emnet, at han ikke kunne – er der jo nogle andre i ministeriet, der må kunne give den forklaring.
Özlem Sara Cekic (SF), 2013-12-13:
Jeg tror, at det, der i hvert fald bliver det vigtigste nu med selve reformen, jo er at kigge på alle dem, der kan være en del, altså udvide det i forhold til også at gælde alle andre faggrupper, og også at man efterfølgende nedsætter et udvalg, der skal se på, hvordan man yderligere kan kigge på habilitetsreglerne.
Rosa Lund (EL), 2020-06-22:
Så derfor vil jeg gerne spørge en gang til: Mener statsministeren, at passivitet i f.eks. et parforhold, hvor der er psykisk vold og der derfor foregår den samme akt f.eks. en gang om ugen, uden at der er nogen, der siger stop, eller uden at der er nogen, der siger fra, kan tolkes som et ja?
John Dyrby Paulsen (S), 2010-02-24:
Men der, hvor jeg bliver lidt bekymret, er, når jeg så får at vide, at der på et møde i Fællessamarbejdsudvalget på et spørgsmål, om det er blevet besluttet at udlicitere, er en topgeneral, en generalløjtnant, der svarer ordret, at der vil komme udlicitering på Forsvarets Materieltjenestes område, at det altså er besluttet, og i øvrigt tilføjer uden at være blevet spurgt om det, men for egen regning, at det ikke er et kriterium, at der skal være en økonomisk gevinst.
Per Stig Møller (KF), 2001-03-20:
Og sørg for at arbejde for at få Iraks nabolande, som nu forsyner ham med en masse penge, til at respektere embargoen i stedet for at lukrere på den, for disse nabolande er i virkeligheden at sammenligne med den Biedermann, der gav brandstifterne tændstikker.
Bjarne Laustsen (S), 2004-06-03:
Vi er fuldstændig enige i, at beløbene skal reserveres til folk, der er langt væk fra arbejdsmarkedet, men her er der altså tale om en tømrersvend, der kun har været ledig i en måneds tid, og selv om det viser sig, at manden selv har fundet et job, vurderer man, at der er stor risiko for langtidsarbejdsløshed.
Lone Dybkjær (RV), 2006-05-23:
Vi må selvfølgelig også erkende, at det jo ikke er alt, hvad der foregår rundtomkring i samfundet, vi kan gøre noget ved her fra Folketingets side, men det er klart, at kan vi gøre no get, og det virker rimeligt, skal vi selvfølgelig også forsøge at gøre det.
Martin Henriksen (DF), 2014-11-21:
Og så må den arbejdskraft, der er brug for, og som man ikke kan finde andre steder i Danmark eller EU, komme herop på andre ordninger efter vores opfattelse. Vi synes også, at det er godt, at som noget nyt bliver der stillet krav om til dem, der så kommer ind på en lidt strengere greencardordning, at hvis de vil have familien herop, skal de have et arbejde.
Naser Khader (KF), 2020-11-17:
Endelig vil vi gerne fremhæve, at det kan understøtte mobiliteten på arbejdsmarkedet gennem forslaget om at bruge positivlister på tværs af RAR-området, eksempelvis kurser for ledige højtuddannede i København målrettet job i virksomheder i f.eks. Kalundborg.
Per Clausen (EL), 2011-02-24:
Der har været noget diskussion om det med fødevarepolitikken, hvor jeg jo synes, at det, der var lidt underligt i dag, var, at der var nogle meget heftige angreb på SF i den anledning, selv om SF måske i virkeligheden ikke har sagt så meget andet end det, fødevareministeren sagde i Tyskland i sidste uge, nemlig at det nuværende konventionelle landbrug, industrilandbruget, i grunden ingen fremtid har i Danmark.
Charlotte Dyremose (KF), 2009-02-20:
Men sagen er jo bare den, at der altså er situationer, hvor det er helt åbenlyst for både lærerne og forældrene, hvad det er, der skal til, og hvorfor skal disse børn så ind i ventekøen på PPR og forsinke nogle andre i at komme til, selv om det måske var mere relevant at få fagligheden ind her?
Anne-Marie Meldgaard (S), 2002-02-08:
Men jeg kan faktisk få helt ondt af fru Pia Kristensen, når hun i denne her situation fik hjælp af hr. Søren Krarup til endnu en gang at udstille Dansk Folkepartis foragt for alle mennesker, der ikke er danskere, specielt når vi taler om retskravet i forhold til en bolig.
Lene Espersen (KF), 2009-05-13:
Den analyse, som jeg har gjort, og som jeg kan se at statsministeren også deler, viser, at hvis vi vil den offentlige sektor det godt - og vi står over for gevaldige udfordringer, fordi en tredjedel af de offentligt ansatte er over 60 år og om ikke så lang tid skal på pension - er det selvfølgelig helt afgørende, at den offentlige sektor fremstår som attraktiv for de unge mennesker, som skal ind i den.
Jacob Jensen (V), 2009-05-19:
Jeg tilkendegav allerede ved førstebehandlingen, at Venstre selvfølgelig støtter op om det lovforslag, der både lå på det tidspunkt, og sådan set også om det, der ligger nu, fordi det i hovedtræk er det lovforslag, som regeringen kom med, dog med visse justeringer, som også hr. Jens Christian Lund var inde på.
Mette Gjerskov (S), 2008-05-27:
Det, vi kan være positive over for i forhold til skibstrafikken, er, at der faktisk i de sidste dage er kommet nogle positive signaler fra IMO om, at man vil gå væk fra enstemmighed, og at man rent faktisk vil være parat til at nedstemme nogle af de lande, som sidder og trækker bagud.
Louise Frevert (DF), 2003-04-09:
Det vil være af interesse at få oplyst, hvorledes organiseringen af demonstrationerne på landets skoler og gymnasier har fundet sted, ligesom det er vigtigt at få oplyst, i hvilket omfang skolernes lærerne har deltaget i opfordringerne til at deltage i demonstrationerne, enten direkte ved propaganda mod krigen eller gennemført som led i undervisningen.
Karen Jespersen (S), 2004-04-20:
Så jeg synes, at det vil være godt og konstruktivt, hvis vi kan sige, at det, der er kommet ud af debatten her, er en fælles erkendelse af, at vi har brug for at få kortlagt noget mere, ikke bare hvad det er for indhold, der skal være i de tilbud, de unge skal have, men også omfanget af, hvor stort det der misbrug egentlig er, finde ud af, hvordan man kan registrere det, finde nogle kommuner, prøve at undersøge, hvilken viden kommunerne har, og hvordan man kan kortlægge det, og så også få en fælles erkendelse af, at det her er noget, vi skal videre med i forbindelse med de kommende satspuljeforhandlinger, og helst så hurtigt som muligt, for ellers tror jeg, at vi hele tiden laver en fødekæde til nye tunge stofmisbrugere, når de bliver over 18 år.
Lene Espersen (KF), 2002-11-13:
Og jeg vil gerne sige til hr. Keld Albrechtsen, at jeg synes, der er foregået en meget nøje vurdering af, hvor langt man kunne gå i forhold til orientering af pressen, og at det bestemt ikke er det danske Justitsministerium, der har lagt for med at orientere pressen om alt mellem himmel og jord. Jeg må blot konstatere, at de russiske myndigheder har gjort et meget ihærdigt arbejde ud af at holde pressen meget løbende orienteret, og derfor har jeg ikke fundet det mærkeligt, jeg har faktisk fundet det fuldstændig naturligt, at man havde en mulighed for at bekræfte, at de ting, som russerne sagde til pressen, og som de redegjorde for var blevet oversendt til de danske myndigheder, at det så også holdt stik.
Morten Homann (SF), 2004-02-26:
Jeg må bare konstatere, at Venstre - selvfølgelig på linje med miljøministeren - vil efterlade en stor del af befolkningen i usikkerhed, nemlig de mennesker, som risikerer at blive naboer til nye trafikanlæg, og som er afhængige af de pågældende anlægsmyndigheders gode vilje, når det drejer sig om støjniveauet.
Nick Hækkerup (S), 2011-10-12:
Men hvis man ser positivt indholdsmæssigt på, hvad der faktisk er sagt, er der ingen tvivl om, at det, der er meldingen, er, at vores kampsoldater skal ud af Afghanistan med udgangen af 2014 – det er derfor, vi laver en omstilling nu til mere træning, rådgivning osv. – og at det efter 2014 vil være sådan, at en eventuel dansk militær tilstedeværelse hovedsagelig vil bestå af rådgivere, instruktører og støttebidrag.
Keld Albrechtsen (EL), 2001-03-01:
Vi vil tage det udgangspunkt i Enhedslisten, at hvis vi skal medvirke til at gennemføre et forslag som det her, så skal der selvfølgelig ikke alene være tale om en forbedring, og hvis man tager en meget stor lup frem, kan man selvfølgelig argumentere for, at der er en forbedring i forhold til slet ikke at have nogen regler.
Astrid Krag (SF), 2008-04-17:
I SF anerkender vi også manglen på arbejdskraft, som i høj grad slår igennem i nogle af de erhverv, der er helt centrale for vores velfærd, så som ældreplejen og vores sundhedsvæsen, hvorfra vi jo har en hel masse folk, der står her ude på Slotspladsen og larmer og spiller musik, så det er helt svært at koncentrere sig herinde.
Jann Sjursen (KRF), 2003-09-09:
Endelig har vi afsat 10 mio. kr., som regeringen selv i virkeligheden burde have afsat til opfølgning på den handlingsplan, som er fremlagt omkring seksuelt misbrug af børn, en handlingsplan, som indeholder mange udmærkede initiativer, men som jo overhovedet ikke er finansieret fra regeringens side.
Rasmus Stoklund (S), 2022-04-27:
Jeg tror, jeg forstår Konservatives intention med beslutningsforslaget, for selvfølgelig skal vi have kontrol over, hvor mange personer med oprindelse i forskellige dele af Stormellemøsten der bosætter sig i Danmark og opnår permanent ophold og dermed også opnår lettere adgang til at kunne få dansk statsborgerskab.
Peter Kofod (DF), 2018-11-13:
Altså, jeg mener det faktisk oprigtigt, når jeg siger, at jeg godt kan lide at sætte mig ind i sagerne, og at jeg godt kan lide, at der bliver indsamlet viden til os, og derfor må jeg også stå ved det løfte, jeg har givet til ministeren, om, at man får noget tid til at se på det, og så kommer vi til at snakke om det igen.